2. klase

Tēma: Karjera

1. nodarbība - Kāpēc cilvēki strādā?

**Nodarbības atsegums**

**Nodarbībā sasniedzamie rezultāti**

***Skolēnam veidojas priekšstats par to,***

* kāpēc cilvēki strādā;
* kāda ir katra cilvēka vieta sabiedrībā;
* kas nepieciešams, lai varētu strādāt.

***Skolēnam sāk veidoties morālais ieradums***

* izturēties atbildīgi pret darbu un karjeras veidošanu;
* pieņemt atšķirīgu viedokli.

**Atslēgvārdi:** darbs, pozitīvs, negatīvs, noteikt svarīgāko, apmācība, ceļš, karjera, universitāte, māceklis.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Cilvēka cieņa, darbs, Latvijas valsts | Mīlestība, rūpes, atbildība, saskaņa |
| Tikumi | Solidaritāte, atbildība, centība, godīgums | Pilsoniskums, līdzdalīgums, pašiniciatīva |

**Mācību materiāli:**

* *PowerPoint* prezentācija.
* Dažādu profesiju apraksti (1. materiāls).

**Atslēgas jautājumi:**

1. Kas tev nāk prātā, dzirdot vārdu “darbs”?
2. Kāpēc cilvēki strādā?
3. Kāda ir atšķirība starp “labu darbu” un “sliktu darbu”?
4. Kādus atšķirīgus virzienus cilvēki varētu izvēlēties darbam?

Mācību aktivitātes

 Ierosme. Darbs (ieteicamais laiks 5 min.)

**[2. slaids]** Kas tev nāk prātā, dzirdot vārdu “darbs"? Pierakstiet grupas idejas uz tāfeles!

**Diskusija**: Vai asociācijas ir vairāk pozitīvas vai negatīvas? Kāpēc, tavuprāt, tā ir?

Kolēģu komentāri:

“Skolēni meklēja interneta vietnē www.tezaurs.lv vārda DARBS skaidrojumu.”

**1. aktivitāte. Kāpēc cilvēki strādā? (ieteicamais laiks 5 min.)**

**[3. slaids]** Aiciniet bērnus izveidot sarakstu ar 3-5 iemesliem, kāpēc viņi vēlas darīt konkrētu darbu, un tad sakārtot tos pēc svarīguma! Aiciniet viņus pārrunāt savas idejas pāros ar klases biedru, vai tās ir līdzīgas/atšķirīgas! Vai ir kādi iemesli, kas šķiet pārsteidzoši? Kāda, tavuprāt, ir atšķirība starp “labu darbu” un “sliktu darbu”?

2. aktivitāte. Darba virzieni (ieteicamais laiks 20 min.)

**[4. slaids]** Likumdošana paredz, ka līdz 18  gadu vecumam visiem jauniešiem ir jāmācās. Pēc tam ir daudz virzienu, kuros var turpināt savu karjeru. Skolotājs var pastāstīt par ceļu savā izvēlētajā profesijā, norādot, kādi tikumi viņam bija vajadzīgi.

**[1. materiāls]** Darbam ar šo materiālu varat izvēlēties klasei atbilstošāko darba organizācijas formu:

1. varat īsi pastāstīt par visiem četriem materiāliem, un visi zīmē karjeras kartes visiem,

2. varat katram bērnam izdalīt 1. materiālu, un bērns izvēlas vienu profesijas pārstāvi,

3. varat sadalīt grupās.

Aiciniet uzzīmēt šo profesiju pārstāvju karjeras kartes tapšanas gaitu! Paskaidrojiet, ka ir daudz dažādu darba virzienu un ka mēs varam izvēlēties nākotnes profesiju, ņemot vērā savas prasmes, intereses un rakstura iezīmes!

Kolēģu komentāri:

“Papildināt ar kādu video par profesijām: tavas klases piedāvātos profesiju video, raidījuma "Sazīmē profesiju" (LSM) video, ko bērni var skatīties mājās un iepazīt pēc iespējas plašāku profesiju klāstu.”

Kopīgā noslēguma apspriede. Pēc 10 gadiem (ieteicamais laiks 10 min.)

**[5. slaids]** Pēc 10 gadiem lielākā daļa bērnu būs 18-19 gadus veci. Kā viņiem šķiet, ko viņi gribētu darīt pēc skolas absolvēšanas? Kuri tikumi viņiem būs nepieciešami? Kas viņiem būtu jādara šobrīd, lai nokļūtu tur, kur viņi vēlas?

Kolēģu komentāri:

“Noslēguma darbs , mana profesija pēc 10 gadiem tika uzdots kā mājas darbs, iespējas mājām: <https://quizizz.com/admin/quiz/5c55a0f61eb942001ecbb705/iepaz%C4%ABsti-profesiju-pasauli>."